Събитие от хибриден тип „София: Живот и кариера - Защо в България?“
2022-06-09 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Обучението ти, гимназиално или академично, вече е към своя край и оттук нататък следва фундаменталният въпрос „А сега накъде?“. Пътят е неясен – и в житейски, и в професионален план. България ли виждаш като мястото за себе си или широкия свят с неговите безкрайни възможности? Колебаеш се, но можеш да направиш крачка напред към бъдещето като се включиш във форума „София: Живот и кариера – защо в България?“.
Участвай, за да разбереш каква е причината някои от най-успешните предприемачи да останат тук. Те присъстват като гост-лектори, разказват ти за своя професионален път, дават ти ценни кариерни съвети и насоки. Освен това по време на изложението имаш възможност да разговаряш лично с представители на бизнеса и да кандидатстваш за работа в партньорските компании.
Събитието е разделено на две части:

национална дискусия (излъчва се онлайн);
кариерно изложение (вход свободен).

За кого е подходящо

За ученици, студенти и всички, които не са направили своя професионален и житейски избор.

Лектори

Лекторите са предприемачи от България. Патрон на форума е вицепрезидентът Илияна Йотова.

Участието е безплатно, с предварителна регистрация.

Онлайн събитие „Одит на живо - Как да подобриш ефективността на онлайн рекламата в социалните мрежи“
2022-06-14 19:00 - 21:00 (Europe/Helsinki)
Влагаш усилия в развитието на страниците си в социалните мрежи, но често нещата не се получават добре. Публикуваш интересно и полезно съдържание, познаваш аудиторията си и създаваш рекламите си спрямо нейните потребности и проблеми. Със сигурност нещо важно ти убягва, след като кампаниите ти не носят успеха, който предвиждаш. А може би трябва да се запиташ доколко реалистични са очакванията ти. Къде грешиш? Отговор на този въпрос получаваш по време на уебинара. Включи се, за да разбереш как стъпка по стъпка лекторът анализира бизнес акаунтите.
Темите, които се дискутират, са:

Различните типове бизнес и индивидуалните подходи към тях.
Важните метрики в социалните мрежи.
Работа на алгоритмите.
Използване на данните и др.

Освен всички често обсъждани въпроси, научаваш и как да подхождаш с профилите си в кризисни ситуации.
За кого е подходящо събитието

За всички, които сами поддържат бизнес акаунтите си в социалните мрежи.

Лектор

Андрей Петров е основател на две агенции – „BrainDonors“ и „CreativeCorner“ – дейността на едната е насочена към дигиталния маркетинг, а на другата – към уеб дизайна. Андрей Попов е официален Facebook Lead Trainer, сертифициран Facebook Marketing Developer и гост-лектор на няколко издания на

Уебинарът е без такса, с предварителна регистрация.

Career Show: Languages – онлайн събитие
2022-06-23
Езиците са твоята суперсила. Учиш с лекота, бързо усвояваш новите знания и процесът ти носи удовлетворение. А най-голямата ти мотивация са възможностите за кариерна реализация. Именно на тях е посветено обучението. Включи се. Лекторите споделят с теб много полезна информация, а основните теми са:

Инструменти за запаметяване на чужди думи – разбираш детайли относно авторската програма „Intellect Word!“.
Как да направиш кариера в езиковата индустрия.
Езиците и професиите на бъдещето.
Език на тялото по време на интервю за работа.

Предстои публикуването и на други панели. Разгледай сайта, за да разбереш какво още са ти подготвили организаторите.
За кого е подходящo събитието

За всички, които ежедневно използват чужд език в работата си.

Лектори

Лекторите са специалисти в различни сфери – виж ги в страницата на обучението.

Участието е без такса, с предварителна регистрация.

Уебинар „Как да създаваме ефективни TikTok видеа?“
2022-07-06 19:00 - 21:00
Когато чуеш TikTok, вероятно си представяш забавно кратко видео и свежа музика. И тийн аудитория, разбира се. Ако все още нямаш фирмен профил в социалката, то вероятно смяташ, че мястото ти изобщо не е в тази мрежа. Помисли си отново, защото потребителите надхвърлят 1 млрд. души. Освен това статистиката сочи, че немалка част от тях са на възраст около и над 30 години.
Ако пък решиш, че от опит глава не боли и склониш да запишеш няколко видеа, за да видиш как ще се приемат, не избързвай. Подготви се добре и не пропускай да се включиш в уебинара. От лектора научаваш:

как да създаваш ефективно видео съдържание;
как да бъдеш уверен пред камера;
с какво платформата се различава от останалите.

За кого е подходящо събитието

За всички, които искат да развиват TikTok акаунта си.

Лектор

Веселин Тонев създава видео продукции повече от 10 години, като за това време е работил с клиенти от различни части на света. Основател е на „Епик Медия Груп“ и „Видео Фабрика“ и води обучения за различни компании.

Участието е без такса, с предварителна регистрация.

Social Media Marketing for Beginners – онлайн обучение
2022-07-11 19:00 - 2022-08-08 22:00
Наясно си, че знанията ти за социалните мрежи не са достатъчни, за да доведат до желания от теб резултат. Бизнесът ти се развива добре, но не се справяш успешно с поддържането на профилите в Instagram и Facebook. Виждаш, че комуникацията не е на ниво и трудно ангажираш потребителите си. Искаш да поработиш върху общуването в мрежите, да изчистиш грешките си, за да привличаш повече клиенти. Курсът „Social Media Marketing for Beginners“ няма да ти даде изчерпателна информация как да направиш всичко това, но поставя добра основа, над която да надграждаш впоследствие. Включи се, за да научиш:

каква е ролята на социалните медии в бизнеса;
какво е SMM и как да го използваш;
как да създаваш подходящо съдържание.

За кого е подходящо обучението

За хора, които се интересуват от дигитален маркетинг, но нямат опит и знания в сферата.

Лектор

Етиен Янев е маркетолог и експерт по личен брандинг. Преподава на студенти в България и Русия.

Събитието е без такса, с предварителна регистрация. Запиши се до 9 юли.

Ако решиш да положиш изпит, заплащат такса в размер на 100 лв.

„Remote“ – онлайн събитие от Career Show
2022-07-21
Харесва ти да работиш дистанционно и ако имаш избор, не би се върнал в офиса отново. Цениш високо свободата, която имаш през последните две години и винаги, щом имаш възможност, се отправяш на различни пътешествия. Успяваш ли обаче ефективно съчетаваш работата и удоволствието? Включи се в събитието, за да получиш няколко допълнителни съвета за работа от всяка точка на света. Темата е „Remote“, разгледай програмата и си избери още един или няколко панела, в които да участваш.
Сред предстоящите лекции са:

Интервю и работа по време на пандемия – разбираш как се провежда онлайн събеседване и каква е разликата му с това на живо.
8h office work = 8h remote work? – научаващ как да използваш времето си ефективно, независимо къде работиш.
Всеки има право на своето слабоумие – лекторът ти споделя ефективни начини за справяне с липсата на концентрация, затруднено запаметяване на информация и други сходни проблеми.

Следи страницата на събитието, за да разбереш темите на всички предстоящи панели.
За кого е подходящо

За хора, които имат въпроси и неясноти относно дистанционната работа.

Участието е без такса, с предварителна регистрация.

Тук-Там Кошер 2022 - събитие от хибриден тип
2022-09-16 | Интер Експо Център, бул. "Цариградско шосе" 147, София
Чувал си за Тук-Там Кошер, сигурна съм. Но ако до момента не си се включвал, ето няколко причини, поради които да го направиш:

Участваш в разнообразна програма с интересни лекции и полезни работилници.
Фокусираш се върху иновациите, технологиите и бизнеса.
Срещаш се с мотивиращи лектори.

Активностите са много и различни, научи повече за тях от сайта на събитието. Аз само ще ти издам, че тук можеш да срещнеш специалисти от всякакви сфери, да създадеш нови контакти и дори да попаднеш на своите бъдещи работодатели.
Някои от лекциите, които можеш да слушаш на живо или онлайн, са:

Как технологиите и устойчивото развитие се обединяват, за да е успешен един бизнес?
Каква роля има изкуството в развитието на градската среда?
Как се изгражда устойчива връзка между образование и бизнес в България?
Може ли социалната отговорност да се превърне в предимството на българския бизнес и предприемачи?

Разгледай програмата, за да си наясно какво още те очаква.
За кого е подходящо събитието

За всички, които се интересуват от иновациите, тенденциите в бизнеса, както и за хора с опит в чужбина, които искат да намерят своето ново работно място в България.

Лектори

Лекторите са специалисти в областта на технологиите, създатели на бързо развиващи се компании, експерти в областта на социалното предприемачество. Виж имената им в страницата на „Кошера“.

Участието е с такса, с предварителна регистрация.
Цената на билетите варира спрямо активностите, в които планираш да се включиш:

Семинарна програма – 60 лв.
Пълен достъп – 75 лв.
Онлайн билет – 40 лв.
Организаторите ти предоставят възможност да се включиш и в безплатни зони.

Career Show 2022 - събитие от хибриден тип
2022-09-20 - 2022-09-21 | Sofia Event Center, бул. "Черни връх" 100, София, 1407, Bulgaria
Търсиш своето ново професионално поприще, по-добра компания или по-сплотен колектив? Включи се в събитието, може би точно то ще ти помогне да смениш средата.
За да участваш, трябва да избереш работодателите, с които искаш да разговаряш и да насрочиш среща няколко дни по-рано. Ако се затрудняваш, в сайта подробно е обяснено какво трябва да направиш – стъпка по стъпка. Събитието е от хибриден тип – имаш възможност да участваш и на живо, и онлайн.
Организаторите на „Career Show“ са ти подготвили и полезни лекции. Срещат те с вдъхновяващи личности, които ти споделят своите съвети за професионален успех.
Някои от темите са:

Да излезеш от зоната на комфорт – необходимо ли е наистина и какви са стъпките, които трябва да предприемеш.
Устойчиви подходи в преследването на голямата цел – Александра Жекова споделя с теб как спортът е променил живота ѝ.
Брандът „АЗ“ – получаваш съвети за изграждане на успешна марка.

Виж програмата, за да разбереш какво още те очаква.
За кого е подходящо събитието

За хора, които търсят ново кариерно развитие.

Лектори

Лекторите са успешни специалисти в различни сфери. Сред тях са: Анна Цолова, Мадлен Алгафари, Левон Хапарцумян. Посети сайта на „Career Show“ и разбери кои са останалите експерти.

Участието е без такса, с предварителна регистрация.

Уебинар – „Как да станеш QA инженер и да започнеш работа?“
2022-11-16 19:00 - 21:00
Позицията, която заемаш, не ти обещава растеж, липсват и каквито и да е перспективи за развитие в компанията. Осъзнаваш, че моментът да се преквалифицираш е настъпил. IT сферата е интересна за теб, заради възможностите, които предлага. Ако софтуерното тестване ти се струва по-достъпна алтернатива в сравнение с програмирането, QA уебинарът ти дава основни насоки и отговаря на някои от въпросите ти. Напълно безплатен е, така че само можеш да спечелиш, ако се включиш.
Водещи са Светлин Наков и Ангел Георгиев. От тях разбираш:

какви знание и умения са ти от полза в сферата;
за кого е подходяща програмата по QA;
какви са перспективите пред теб.

Ако имаш въпроси, можеш да се включиш в Q&A сесията, за да получиш отговор.
За кого е подходящо събитието

За хора, които искат да се преориентират към софтуерното тестване.

Лектори

Светлин Наков е софтуерен инженер и основател на SoftUni – частно учебно заведение, което ежегодно дава възможност на стотици курсисти да се преквалифицират. Автор е на над 15 книги по програмиране, лектор е на стотици технологични събития и конференции.
Ангел Георгиев е технически обучител, съосновател на Знам.бе и образователен директор на професионални направления в

Участието е без такса, с предварителна регистрация.

Career Show - Tech 2022 – онлайн семинар
2022-11-29 - 2022-11-30
Интересуваш се от информационните технологии и все по-често обмисляш да се пренасочиш към IT сферата. Накъде да се ориентираш? И как изобщо да разбереш кое направление ще е най-подходящо за теб? Включи се в ноемврийското издание на Career Show – Tech 2022. Специалисти ти разказват подробно за различните позиции и дават отговори на много от въпросите, които вероятно те вълнуват.
Семинарът се провежда в два поредни дни. Имаш възможността да участваш във всеки модул – спрямо интересите си. Част от конференцията се провежда на английски език.
Някои от темите са:

Успешен старт в QA. Какво представлява професията на практика? Какво трябва да демонстрират кандидатите по време на интервю?
Езици за програмиране и кариерни възможности. Кои са най-търсените езици на пазара? Как да използваш възможностите им?
От журналистиката към програмирането… и обратно. Късно ли е да се насочиш към IT сферата? Какви качества трябва да притежаваш?
How to grow your tech career fast? Don’t! Какво да направиш за своето професионално развитие и защо не е добра идея да бързаш по пътя нагоре?

Разгледай програмата, за да разбереш какво още да очакваш от изданието.
За кого е подходящо

За всички, които искат да се преориентират в професионално отношение.

Лектори

Специалисти в областта на информационните технологии. Виж имената им в страницата на събитието.

Участието е без такса, с предварителна регистрация.

Уебинар „Рационалният подход при вземане на правилни решения“
2022-11-30 19:00 - 21:00
Изпадал ли си в ситуация, в която всяко решение ти изглежда грешно? Колебаеш се, премисляш, правиш избор, а след това прекарваш дни наред в опити да разбереш нерационалната си постъпка. Истината е, че вземането на решения е сложен процес, а логичният избор невинаги е правилен. В случай че темата ти е интересна, включи се в уебинара. Ще ти помогне да опознаеш по-добре човешката природа.
Ако участваш, ще разбереш:

кои фактори те водят към грешни решения;
кои са еволюционните предпоставки за тяхното възникване;
как да работиш с тях.

Разглежданите примери се отнасят предимно за работния процес, но знанията можеш да приложиш във всяка сфера на живота си.
За кого е подходящо събитието

За хора, които искат да разберат как да взимат по-лесно правилни решения.

Лектор

Дамян Дешев е сериен технологичен предприемач и един от DevOps лидерите в българския офис на PokerStars.

Уебинарът е без такса, с предварителна регистрация.

„Уроци от провала: как не се прави креативен бранд“ - уебинар
2022-12-06 19:00 - 21:00
Стартираш собствен бизнес и, разбираемо, имаш немалки очаквания към него. Виждаш успехите на някои свои конкуренти и си сигурен, че можеш да се справиш също толкова добре. Започваш с ентусиазъм, но бързо се убеждаваш, че когато той прегори, са ти нужни търпение и постоянство.
Успешният бизнес е резултат от трудностите и неуспехите, които те съпътстват ежедневно. Вероятно има много тънкости, които, биха спестили част от главоболията ти. На помощ ти идва уебинарът „Уроци от провала“.
Включи се, за да разбереш какви са грешките на един малък онлайн бизнес – „Мазно“ и как те са помогнали на магазина да се развие. Какви са поуките на създателите му и как да преминеш по-лесно през някои препятствия? Отговори получаваш от основателите на „Мазно“ – Кристиян Стефанов и Пламен Борисов.
За кого е подходящо събитието

За собственици на бизнес, които са в началото на своето начинание.

Лектори

Кристиян Стефанов и Пламен Борисов създават „Мазно“ – сайт за забавни картички и подаръци. Всеки от тях има опит в сферата на дигиталния маркетинг. Към момента Кристиян се развива като Data Engineer, а Пламен – Front-end Developer.

Събитието е без такса, с предварителна регистрация.

„Marketing, Sales & Customer Support“ – онлайн събитие
2022-12-13
Маркетингът е сферата, в която искаш да се развиваш, но осъзнаваш, че без добра основа, натрупани знания и поне някакъв опит трудно ще намериш своето място в агенциите. Започни с обучението, дава ти полезни насоки и съвети. Освен това една от основните цели на „Career Show“ е да те срещне с работодатели, така че може би именно това събитие ще очертае бъдещия ти професионален път.
От специалисти в областта на маркетинга научаваш:

Какви са седемте ключови етапа в B2B продажбите – кои продажбени процеси трябва да следваш, за да развиваш успешен бизнес.
Каква е формулата на успеха – споделя ти я Ивайло Нецов – регионален мениджър за България, bg.
Как развитието на дигитален продукт развива самите нас – фокусът е върху иновативно приложение на Yettel, което става част от ежедневието на служителите на компанията.

Отвори сайта и разгледай програмата, за да разбереш темите на предстоящите лекции.
За кого е подходящо събитието?

За бъдещи маркетолози.

Лектори

Лекторите са специалисти в различни сфери на дейност. Повече за тях научаваш от сайта на „Career Show“.

Участието е без такса, с предварителна регистрация.

„Копирайтинг за социалните медии - възможности и предизвикателства“ - уебинар
2022-12-14 19:00 - 21:00
Бизнесът ти се развива, но си наясно, че можеш да поработиш върху представянето си в социалните мрежи. Не успяваш да ангажираш аудиторията си. Смяташ, че има какво да подобриш, полагаш усилия, но се нуждаеш от ясна посока и по-добри идеи. Включи се в уебинара, получаваш подробна информация за текстовете, предназначени за различните социални мрежи. Лекторът споделя с теб много примери и разглежда предизвикателствата, пред които е изправен малкият бизнес в сферата на социалните медии.
Акцентът е върху:

Facebook;
LinkedIn;
Twitter;
Instagram.

За кого е подходящо събитието

За копирайтъри, собственици на бизнес и всеки, който сам управлява социалните си мрежи.

Лектор

Невена Милошева се занимава с дигитален маркетинг от над 13 години. Работила е за мултинационални компании, а в момента е фрийлансър, чийто фокус е върху копирайтинга за социални мрежи.

Уебинарът е без такса, с предварителна регистрация.

„Първи стъпки в имейл маркетинга за онлайн магазини“ - уебинар
2022-12-15 19:00 - 21:00
Кои дигитални канали използваш, за да достигаш до клиентите си? Не са малко собствениците на бизнес, които предпочитат платените реклами и пренебрегват изцяло възможностите, които имейл маркетингът дава. Клиентите са ти важни – насочи усилията си в изграждането на лоялна аудитория. Включи се в обучението, за да разбереш как да ползваш имейл маркетинга ефективно. От лектора научаваш:

каква е разликата между автоматизация и реклами;
коя платформа дава най-добри резултати;
кои са първите стъпки, които трябва да предприемеш;
грешките, които трябва да избягваш.

За кого е подходящо обучението

За всички, които все още не се възползват от възможностите на имейл маркетинга.

Лектор

Михаил Атанасов е създател на PROGS Agency – дигитална агенция, която работи предимно с чуждестранни клиенти.

Уебинарът е без такса, с предварителна регистрация.

„Как се увеличaват приходите и поръчките чрез имейл маркетинг и автоматизации?“ - уебинар
2022-12-20 19:00 - 21:00
Не всеки собственик се възползва от възможностите, които имейл маркетингът предлага. Ако и ти си от тях, включи се в уебинара. Той ще ти даде яснота по темата. Освен това лекторът се фокусира и върху автоматизираните известия, сред които:

забравена количка;
разгледан продукт или категория;
намалена цена;
поздрав за рожден ден и др.

Вземи участие в уебинара, за да научиш:

какви са видовете автоматизирани известия;
как да увеличиш средната стойност на поръчката;
как да измерваш успеха си.

За кого е подходящо събитието

За собственици на бизнес

Лектор

Смилен Смиленов е основател и изпълнителен директор на дигитална агенция IMPROVE.bg. Има опит в управлението на над 55 онлайн магазина и често е гост-лектор на събития, посветени на дигиталния маркетинг.

Участието е без такса, с предварителна регистрация.

Тайните при създаването на рекламни видеа – уебинар
2023-01-12 19:00 - 21:00
Креативен човек си, а интересите ти са в сферата на видеозаснемането. Ако фокусът ти е насочен повече към създаването на реклами, включи се в уебинара, за да вникнеш в основата на този процес. От лектора научаваш:

какъв е цялостният етап на създаване на видео;
добри примери на реклами – разглеждат се в креативен и в технически аспект;
детайли относно определянето на бюджета.

Уебинарът ти е полезен и ако си собственик на бизнес, който търси идеи за създаване на рекламни кампании за социалните мрежи.
За кого е подходящо събитието

За хора с интерес в рекламата и видеозаснемането.

Лектор

Режисьор и продуцент, който е работил в рекламни компании като Saatchi & Saatchi, Ogilvy & Mather и други.

Участието е без такса, с предварителна регистрация.

Обучение от хибриден тип „Кариерно ориентиране на учениците“
2023-01-14 - 2023-01-15 | Social Innovators България, ул. Дякон Игнатий 19, етаж 2, София, Bulgaria
Как протича час на класа в училището, в което преподаваш? Активни ли са учениците, интересуват ли се от темите, които дискутирате? Без съмнение въпросът за кариерното ориентиране е сред обсъжданите, особено в по-горните класове. Ако имаш нужда от допълнителни идеи и насоки за провеждане на дискусиите по темата, събитието е подходящо за теб. Включи се, за да разбереш:

как да повиши ангажираността на учениците;
работещи активности за час на класа по темите за кариерно ориентиране и умения за успех.

Обучението е с практическа насоченост. Разделено е на две части – присъствено и неприсъствено.

Първата се провежда на живо и онлайн (в ZOOM).
Втората се състои от изпълнение на практическа задача.

Курсът се провежда в партньорство с Института за прогресивно образование.
За кого е подходящо събитието

За учители – 7-12 клас, психолози, педагогически съветници.

Лектори

Екипът на фондация „Еду Компас“. Фондацията има дългогодишен опит в сферата на кариерното ориентиране.

Участието е платено, с предварителна регистрация.

Инвестиции по време на война, инфлация и забавяща се икономика – онлайн събитие
2023-01-14 - 2023-01-15
Независимо с какво се занимаваш, актуалната финансова ситуация вероятно те интересува. Достигна ли инфлацията до своя пик и ще наблюдаваме ли спад през 2023-а година? Включи се в уебинара, за да чуеш мнението на български и чужденстранни финансисти. Те разискват въпросите за инвестициите, енергийния преход и криптовалутите. Заяви участие, за да разбереш:

предстои ли рецесия;
какви са предизвикателствата пред Европа и света;
какви са тенденции в имотния пазар;

Лекциите са общо 16, виж ги в страницата на събитието.
Обучението се провежда онлайн, в затворена Фейсбук група.
За кого е подходящо

За всички, които се интересуват от инвестиции и от настоящата финансова ситуация.

Лектори

Лекторите са български и чуждестранни експерти от финансовия сектор.

Събитието е безплатно, с предварителна регистрация.

„ESG стандарти за бизнеса“ – онлайн събитие
2023-01-17 09:30 - 12:30
Ако темата за зеления преход и ролята на бизнеса в него ти е интересна, събитието е за теб. По време на обучението се разглеждат редица въпроси, свързани с ESG изискванията и развитието на европейското законодателство в областта на устойчивото развитие. Включи се, лекторите споделят с теб:

реални примери за организация на новия бизнес модел, съответстващ на изискванията за устойчивост;
повече за регулацията на цифровите финансови услуги на европейско ниво.

Подробности за темите, разглеждани в отделните панели, научаваш от сайта на събитието.
В края на семинара имаш време да зададеш въпросите си.
За кого е подходящо обучението

За собственици на бизнес.

Лектори

Цветелина Цветанова – председател на Балкански институт за устойчиво развитие.
Гинка Христова – председател на Международен правен център – ILAC, външен affiliate преподавател към Hаrvard University

Участието е с такса, с предварителна регистрация.

Цената е без включено ДДС.

10 закона на Мърфи за фрийлансъри, епизод 3
2023-01-17 12:00 - 12:15
Обичаш ли да слушаш за грешките и провалите на другите? Признай си! Всички обичаме. Не защото сме злобни същества, а защото това е един от ефективните начини да се учим и да напредваме.
Затова и аз споделям с теб най-големите си фрийлансърски гафове в поредицата „10 закона на Мърфи за фрийлансъри“. Тя включва 10 злополучни истории от моята практика, които ти помагат да разбереш как НЕ се правят нещата и те вдъхновяват да подобриш своята свободна практика, за да привличаш повече клиенти, да работиш спокойно и по-малко, и да печелиш повече.
Ела онлайн, на 17 януари, от 12 часа, да чуеш как загубих клиент, защото му предложих безплатна услуга!

Разказвам ти за третата ми съществена грешка като начинаещ фрийлансър – да преговарям с клиент твърде емоционално.

Малко забавление и 3 извода, полезни за твоята свободна практика – това получаваш от мен в рамките на 10 минути Facebook Live.
Още 5-10 минути след това ще отговарям на въпроси.

Цъкни на линка и се присъедини събитието във Facebook, за да не пропуснеш събитието на живо или за да можеш да гледаш видео запис, когато ти е удобно. Гледай. Слушай. Питай. Покани приятели. Благодаря.
п.с. Хвърли едно око на епизод 2, в който ти разказвам какво се случи, когато имах среща с голям потенциален клиент, но секретарката му реши, че не съм подходящо облечена.

„Работещи стратегии за създаване на съдържание в различни платформи“ – уебинар
2023-01-26 19:00 - 21:00
Всеки бизнес, онлайн или не, се нуждае от присъствие в социалните мрежи. Алгоритмите обаче се променят, потребителските потребности – също. Ето защо, ако сам обгрижваш профилите в мрежите, е важно да следиш тенденциите. Възползвай се от обучението на SoftUni и се включи, за да разбереш как да създаваш ефективни стратегии за съдържание. От лекторите научаваш още:

как да ангажираш аудиторията си;
как да измерваш ефективността от работата си.

За кого е подходящо събитието

За всички, които поддържат бизнес акаунтите в социалните мрежи.

Лектори

Любомир Цанев е копирайтър в агенция De Ondernemersschool и съдружник в AdVibe.
Аида Бурнучян има опит във видео съдържанието, рекламата и PR-а. Съосновател е на агенцията за дигитален маркетинг AdVibe.

Участието е без такса, с предварителна регистрация.

Планиране, промотиране и използване на чатбот с разговорен AI: основи и добри практики – уебинар
2023-01-26 19:00 - 21:00
Обмисляш възможността да внедриш чатбот в онлайн бизнеса си. Наясно си, че той би могъл да ти спести някои разходи, да подобри обслужването на клиентите и дори да увеличи продажбите ти. Ако искаш да научиш повече за неговите предимства и недостатъци, включи се в уебинара. Събитието е насочено към собствениците на бизнес, а чрез примери лекторът отговаря на въпросите:

как да се използва чатботът;
защо да се промотира и много други.

За кого е подходящо събитието

За всеки, който иска да използва чатбот в комуникацията с клиентите си.

Лектор

Елица Стоилова е съосновател и управител на Umni.bg – платформа за създаване и управление на чатбот с изкуствен интелект за сайт. В продължение на 20 години се е развивала в сферата на маркетинга и туризма.

Участието е без такса, с предварителна регистрация.

Онлайн обучение „Финансово-правни аспекти при онлайн магазини и електронна търговия актуални изисквания на НАП, КЗП, КЗЛД и КЗК“
2023-02-10
Идеята за стартиране на собствен онлайн бизнес е първата крачка към твоята независимост. Обикновено представата ти как ще се случват нещата има малко общо с реалността. Когато дойде време за реализацията на идеята ти, откриваш, че тя изисква много по-отговорно отношение, внимание в детайлите и влагане на немалко средства и енергия, отколкото си си представял. Задължително е да обърнеш внимание на финансово-правния аспект, за да си спестиш редица неприятности в бъдеще. Предстоящото обучение ти е от голяма полза – дава ти подробна информация относно актуалните счетоводно-правни изисквания за развитие на електронна търговия.
Включи се, за да разбереш какви са:

изискванията за продажба в други държави;
спецификите на онлайн бизнеса;
особеностите при работата с платените услуги на Facebook и Google;
изискванията на Наредба Н-18;
правилата по GDPR и др.

Разгледай програмата в страницата на събитието. Темите, които предстои да бъдат обсъдени, са подробно описани.
Ако проявиш интерес, побързай да се запишеш, защото местата се запълват бързо. Първата свободна дата е в началото на февруари.
За кого е подходящо обучението

За счетоводители, служители в държавни институции, както и за бъдещи и настоящи собственици на онлайн бизнес.

Лектори

Христо Петров е управител на счетоводна къща „Gold Vision“. Фокусът на неговия екип е насочен към електронната търговия. Самият той е лектор на повечето обучения за счетоводство на онлайн бизнеси.
Адв. Михаела Димитрова, управляващ съдружник в адвокатско дружество „Димитрова и Хаджиева“. Автор е на „Електронен наръчник за онлайн търговеца“ – практически указания и съвети за онлайн търговците.

Обучението е платено, с предварителна регистрация.

Онлайн магазин в Shopiko – уебинар
2023-02-15 19:00 - 21:00
Shopiko или WordPress да избереш за платформа на бъдещия си онлайн магазин? Проучваш внимателно – всяка от тях има свои предимства и недостатъци, а ти искаш да си сигурен, че ще вземеш възможно най-доброто решение. Общото е, че и двете ти дават възможността сам да изградиш магазина си, ако четеш достатъчно и прилагаш наученото. За да се запознаеш с предимствата на Shopiko, включи се в уебинара. От лектора научаваш как да:

избереш подходящ шаблон;
качиш информация за продуктите;
включиш опции за доставка и плащане.

Отвори страницата на събитието, за да разбереш кои са останалите теми.
За кого е подходящо събитието

За всички, които обмислят да работят с Shopiko.

Лектор

Серафим Митрев е специалист в поддържането на SaaS платформите на SuperHosting.bg

Уебинарът е без такса, с предварителна регистрация.

Онлайн обучение – изграждане на бранд идентичност
2023-02-19 08:00 - 17:00
Знаеш ли, че голям процент от потребителите в световен мащаб са склонни да подкрепят бизнеси със сходни на техните ценности? Сигурна съм, че ти самият предпочиташ конкретни марки не само защото предлагат високо качество. Хората се отъждествяват с бранда, поне в известна степен, затова е и важно каква е представата, която той налага. Как да изградиш своята бранд идентичност? Отговор получаваш от Жюстин Томс по време на курса.
Обучението е с продължителност 5 седмици. Основните теми, които се обсъждат, са:

основи на брандинга – кои са стъпките при изграждането му;
цели и таргет аудитория – защо е важно да си наясно със силните и слабите си страни, целевата група и целите си;
дигитални канали – кои са основните канали и къде да се позиционираш ти.

Виж програмата на събитието, за да разбереш какво още включва всеки от модулите.
За кого е подходящо събитието

За собственици на бизнес.

Лектор

Жюстин Томс е създател на агенция „ABC Design and Communication“, създател на „Аз медиа“ – Az-jenata.bg и Az-deteto.bg и автор на редица книги за дигитален маркетинг.

Обучението е безплатно, с предварителна регистрация. Можеш да кандидатстваш до 19.02. включително.

Изпитната такса (в случай че искаш да се явиш) е в размер на 100 лв., ако се регистрираш до 02.03. и 200 лв. при регистрация след тази дата.

Онлайн събитие на живо „Live Q&A с Jon Loomer: "Бъдещето на Facebook маркетинга и AI през 2023“
2023-03-10 18:00 - 20:00
Какви промени предстоят във Facebook? Какви са преимуществата за бизнесите, които ще се възползват от платения абонаментен план? Ако тези въпроси те интересуват, участвай в онлайн събитието на живо. Гост е Jon Loomer – специалист с дългогодишен опит в маркетинг средите на социалната мрежа. Включи се, за да разбереш:

какво според лектора е бъдещето на дигиталния маркетинг;
как ChatGPT може да ти бъде от полза;
кои са най-честите грешки, които потребителите в TikTok и Instagram допускат при създаване на reels форматите.

Подготви си въпроси и ги задай по време на Q&A сесията в края на събитието.
За кого е подходящо

За всички, които се интересуват от настъпващите дигитални промени.

Лектор

Jon Loomer е предприемач и специалист в сферата на дигиталния маркетинг. Сайтът му – JonLoomer.com е основан през 2011 г. и е един от най-добрите онлайн ресурси в света за Facebook маркетолози.

Участието е без такса, с предварителна регистрация.

Career Show: „Languages“ – онлайн събитие
2023-03-16
Млад си, животът е пред теб и все още нямаш ясна представа по кой професионален път искаш да поемеш. Трудно ти е да дефинираш конкурентните си предимства, но отчиташ като голям плюс лекотата, с която изучаваш чужди езици. Осъзнаваш, че владеенето дори само на един допълнителен език може да отвори много врати пред теб. Ако се припознаваш във всичко това, включи се в поредното събитие на Career Show. Основната тема е „Languages“, а лектори от различни организации споделят опит и ти дават ценни съвети. Някои от предстоящите теми са:

Мениджър проекти в преводаческата индустрия – разбираш какви умения са ти нужни за тази позиция.
Communication beyond borders: presentation & language skills – фокусът е върху ползите от овладяването на презентационните и езиковите умения.
5 easy steps to perform at your best at a job interview in English or French – от лектора научаваш няколко лесни стъпки, които ще ти помогнат да се представиш добре на интервюто за работа.

Цялата програма можеш да видиш в сайта на събитието. Предстои да бъде допълнена, така че отваряй страницата от време на време.
Освен че ще присъстваш на интересни лекции, имаш възможността да се свържеш с работодатели онлайн. Нужно е само да се регистрираш.
За кого е подходящо събитието

За хора, които търсят нови кариерни възможности.

Лектори

Специалисти в български и международни организации, чиито работни ангажименти изискват владеенето на поне един чужд език.

Участието е без такса, с предварителна регистрация.

Част от лекциите са на английски език.

„WordPress and WooCommerce for Business“ – онлайн обучение
2023-03-30 08:00 - 2023-04-23 17:00
Не само обмисляш изграждането на онлайн магазин, но и имаш визия за развитието му. Наясно си и какви ще са реалните ползи за потенциалните клиенти от съществуването на бизнеса ти. Но първата крачка към реализирането на идеята ти е техническата част. Няма как да я пропуснеш, ако изграждаш онлайн присъствие. С още по-голяма сила важи, ако бизнесът ти е малък, нямаш финансиране и се налага да разчиташ предимно на собствените си сили. Спрял си се на платформата WordPress с приставката за електронна търговия WooCommerce. Включи се в обучението, за да разбереш как да:

подбираш и настройваш плъгини;
оптимизираш магазина си;
подобриш скоростта на зареждане;
привлечеш повече трафик и др.

Виж програмата, за да си наясно какви лекции и упражнения са включени в модула.
За кого е подходящо събитието

За всички, които обмислят създаване на онлайн магазин в WordPress.

Лектор

Александър Лейков е мениджър на „Алейков Студио“, занимава се с дизайн и SEO оптимизация. Има знания в областта на JavaScript, Photoshop, HTML, CSS, CMS системи, бази данни и уеб приложения.

Участието е платено, с предварителна регистрация.

Запиши се не по-късно от 23.04.

„Финансово-правни аспекти при онлайн магазини“ – онлайн обучение
2023-04-06 09:00 - 14:00
Онлайн търговията е добра възможност да работиш за себе си. Същевременно с това е и ангажимент – трябва да имаш познания по дигитален маркетинг, да си наясно с основни счетоводно-правни въпроси, които касаят електронната търговия и какво ли още не. Знанията са особено важни за теб, ако бюджетът ти е малък и се налага да правиш всичко сам. Учиш се ежедневно, за да развиваш успешно бизнеса си. Специализираните обучения са ти от полза, защото ти дават яснота къде можеш да сгрешиш и как да избегнеш това. Събитието е за теб, ако се занимаваш отскоро с онлайн продажби. Някои от лекциите, които се обсъждат, са:

продажба на стоки с наложен платеж и с ППП;
изисквания за ДДС при работа с чуждестранни клиенти;
особености при работа с някои маркетплейси;
издаване на електронни касови бележки;
използване на виртуален POS терминал и др.

Темите са разнообразни и обхващат повечето аспекти на финансово-правните въпроси. Виж и останалите в програмата на събитието.
За кого е подходящо

За хора, които развиват свой бизнес.

Лектори

Христо Петров е управител на счетоводна къща „Golden Vision“. Експертите, с които работи, са специалисти в областта на онлайн търговията.
Адв. Михаела Димитрова, управляващ съдружник в адвокатско дружество „Димитрова и Хаджиева“. Автор е и на „Електронен наръчник за онлайн търговеца“, включващ над 150 страници практически указания и съвети за онлайн търговците.

Участието е платено, с предварителна регистрация.

Регистрирай се до 31.03. и закупи билет на стойност 145 лв.
Всички цени са без включено ДДС.
